
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2024. (IX. 26.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2024. szeptember 20.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	68/2024
	2024.06.26
	TÁVÜSZ Kft. ügyvezetőjének megválasztása, bejegyzése
	2024.09.01
	végrehajtva

	74/2024
	2024.06.26
	2024/2025-ös nevelési évben indítható óvodai csoportok számának, létszámainak meghatározása
	2024.09.01
	végrehajtva

	86/2024
	2024.08.29
	Központi Konyha intézményvezetőjének megválasztása és kinevezése
	2024.09.01
	végrehajtva


II. Tájékoztató az előző ülés óta történt fontosabb eseményekről
Augusztus 24-én került sor a városnap megrendezésére, amelyre idén is sokan kilátogattak, a rendezvény sikeres volt.
Augusztus 27-én a Közétkeztetők és Élelmezésvezetők Országos Szövetsége a Wass Albert Művelődési Központban tartotta meg soron következő rendezvényét: „KÖZSZÖG Akadémia – Önkormányzati főzőkonyhák jó gyakorlatai és aktualitások” címmel. A szabadszedéses menza megvalósításának témáját járta körül a rendezvény.

Augusztus 28-án az önkormányzatunk saját beruházásban kezdett járdaépítésbe a Malom utcában. A városüzemeltetés bevonásával térköves járdát építünk.
Nyár végére elkészült a Kiskókai utcában az ivóvíz gerincvezeték cseréje, azt követően a Fő utca és a Tápió közötti szakaszon az új útalap és csapadékvíz elvezetése készült el. Eközben a Malom utca és a Béke utca közötti szakaszon is elkészült az új útalap, valamint a Béke utca felől megépült a „K” szegély. Szeptember 5-én megkezdték a Kiskókai utca aszfaltozását. Jelenleg még a vízelvezetés és a járda építése zajlik.

Nyár végére lezajlott a kültéri fitnesz eszközök telepítése a Móra Ferenc Általános Iskola Malom utcai egységének udvarán. A beruházást az iskola alapítványa finanszírozta többek között az önkormányzattól kapott támogatás felhasználásával.

Augusztus 30-án otthonában köszöntöttük szépkorú Fityus Istvánnét 90. születésnapja alkalmából.
Szeptember 2-án Sülysápon is elindult a tanév. Reggel 8 órakor a Szent István Általános Iskolában, majd később a Móra Ferenc Általános Iskola szőlősnyaralói telephelyén vettem részt a tanévnyitó ünnepségen. A Malom utcai tanévnyitón alpolgármester úr képviselte az önkormányzatot. Idén is mintegy 700 diák kezdte meg a tanévet a város két általános iskolájában.
Szeptember 6-án a kézilabdásoknak, szeptember 9-én pedig a teakwondosoknak is átadtam a Sülysápi Sport Egyesület által elnyert Leader támogatásból részükre beszerzett felszereléseket.
A Képviselő-testület döntése nyomán szeptember 10-én elindult a „Humánszolgáltató Központ fejlesztése” tárgyú közbeszerzési eljárásunk, az ajánlattételi határidő október 7-e, amely esetlegesen kitolódhat, ha sok és terjedelmes kérdést kapunk az ajánlattevőktől.
Szeptember 13-án megkezdődött az esővízgyűjtő tartályok kiosztása. A beérkezett 242 igény kielégítéséhez szükséges többlet pénzügyi keretet az augusztusi ülésen biztosította a Képviselő-testület. A jövő évben várhatóan folytatódik a program. 

Szeptember 17-én a Pest Vármegyei Éghajlatváltozási Platform előadásain vettem részt Budapesten, ahol a téma a „Klímaadaptációs lehetőségek a víz és a domborzat összefüggéseinek alkalmazásával” volt. A nap két legfontosabb üzenete számomra a növényzet és a vízmegtartás fontossága volt.

Szeptember 18-án az Építési és Közlekedési Minisztériumban tárgyaltam a Kiskókai és a Balassi utcai vasúti átjáróknál kiépítendő gyalogos átkelési sáv megvalósításának lehetőségeiről. Várhatóan minisztériumi koordinációval elindul a tervezési munka. 
Sülysáp, 2024. szeptember 20.

Horinka László

polgármester

